cyanic-selkie/wikianc huggingface dataset:
Gemeng Ueschdref
D'Gemeng huet aus den Uertschaften Ueschdref a Bilschdref bestanen. Déi al Gemeng hat eng Fläch vun 1 881,6316 ha.
Carmine Gallone
Hien huet mat Il romanzo säin éischte Film als Regisseur am Joer 1913 a mat Carmen di Trastevere am Joer 1962 säi leschte Film gedréit.
Hien huet och Opere wéi Rigoletto (1946), Il trovatore (1949), Cavalleria rusticana (1953), Madama Butterfly (1954) an Tosca (1956) verfilmt.
Autrepierre
Autrepierre ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Nike Fuhrmann
D'Nike Fuhrmann, gebuer den 11. September 1974 zu München, ass eng däitsch Schauspillerin déi haaptsächlech an Televisiounsfilmer matspillt.
Verona
Verona ass eng italieenesch Stad an Norditalien am Veneto.
Et ass d'Haaptstad vun der Provënz Verona, huet ongeféier 260.000 Awunner an ass no Venedeg déi zweetgréisst Stad am Veneto. D'Arena vu Verona ass d'Symbol vun der Stad, duerch déi de Floss Adige/Etsch leeft.
Verona ass och wéinst dem William Shakespeare senger Tragedie Romeo and Juliet bekannt, déi do spillt.
Stadio Marcantonio Bentegodi
De Stadio Marcantonio Bentegodi, oder just Stadio Bentegodi, ass e Sportsstadion zu Verona. Et ass e Stadion dee komplett mat Sëtzplazen ekipéiert ass, a mat 31.045 homologéierte Plazen ass et den aachtgréisste Stadion an Italien.
De Stadion, deen aus Athletiksinstallatiounen an aus engem Foussballsterrain besteet, gouf 1963 fäerdeg an 1989, fir d'Foussball-Weltmeeschterschaft vun 1990, restrukturéiert. D'Architektur ass vum Architekt Leonardo Barucchello.
De Foussballsterrain ass 105 × 68 m grouss. De Stadion ass nom Marcantonio Bentegodi (1818-1873), engem Politiker a Fërderer vum Sport zu Verona am 19. Joerhonnert, benannt.
Um Stadion spillen déi zwou Ekippe vu Verona, den Hellas Verona an de Chievo Verona, hir Heemmatcher. De Lokalderby tëscht Hellas a Chievo gëtt Derby dell'Arena, no der Arena vu Verona, genannt.
2009 gouf um Daach vun den Tribünen eng Photovoltaikanlag installéiert (9.591 Photovoltaikmoduler déi bis zu 1000 kWh bréngen). Et ass domat déi gréisst Photovoltaikanlag déi jee op e Sportskomplex an Italie gebaut gouf a bis elo (2019) déi eenzeg op engem Stadion an Italien.
Moon Jae-in
De Moon Jae-in, gebuer de 24. Januar 1953 zu Geoje, ass e südkoreanesche Politiker vun der sozialliberaler Minju-Partei a vum 10. Mee 2017 bis 2022 den 12. President vun der Republik Korea.
De Moon setzt sech fir e Rapprochement vu sengem Land mat Nordkorea an.
Canton de l'Estuaire
De Canton de l'Estuaire ass eng franséisch administrativ Andeelung am Arrondissement Blaye an der Gironde an der Regioun Nei-Aquitaine déi mat engem Dekret vum 20. Februar 2014 gegrënnt gouf.
Burt Reynolds
De Burton Leon Milo "Burt" Reynolds, gebuer den 11. Februar 1936 zu Lansing, am Michigan, a gestuerwen de 6. September 2018 zu Jupiter, a Florida, war en US-amerikanesche Schauspiller.
Eng vu senge bekanntste Rolle war déi vum Bandit am Film Smokey and the Bandit (1977). Vun 1978 bis 1982 war hien deen amerikanesche Filmschauspiller mat deem gréisste kommerzielle Succès. Nieft Dosende vu Filmrollen huet hien och bei Televisiounsserië Regie gefouert. Besonnesch an den 1970er Jore war hien och e männlecht Sexsymbol.
Petitmagny
Petitmagny ass eng franséisch Gemeng am Territoire de Belfort an der Bourgogne-Franche-Comté.
Nationalstrooss 16
D'Nationalstrooss 16 oder kuerz N16 ass eng Nationalstrooss zu Lëtzebuerg am Kanton Esch-Uelzecht an am Kanton Réimech.
Se huet hiren Ufank zu Uespelt op der an heescht do Rue de Mondorf. Vun do féiert se ënner der A13 erduerch iwwer Altwis op Munneref.
Petitmagny
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Nationalstrooss 16
Se geet nach eng Kéier ënner der A13 erduerch an dann iwwer d'Ellenger Gare an de Scheierbierg op Réimech, wou se dann Uschloss un d' huet.
Si ass 13,1 km laang.
Norbert Carbonnaux
De Norbert Carbonnaux, gebuer den 28. Mäerz 1918 zu Neuilly-sur-Seine a gestuerwen de 6. November 1997 zu Paräis, war e franséische Filmregisseur an Dréibuchauteur.
Lëscht vun de lëtzebuergeschen Aarbechtsministeren
Dëst ass d'Lëscht vun de lëtzebuergeschen Aarbechtsministeren zanter 1917, wéi de Ministère agefouert gouf.
Romain Butti
De Romain Butti ass e lëtzebuergeschen Auteur.
Hien huet Deutsche Sprach- und Literaturwissenschaften op der Universitéit vu Freiburg studéiert.
Fornax-Galaxiëkoup
De Fornax-Galaxiëkoup ass eng grouss Usammlung vu Galaxien, déi am Stärebild Fornax iwwer e Gebitt mat ronn 5° Wénkelduerchmesser verdeelt läit. Am Katalog vum George Ogden Abell ass hien ënner der Bezeechnung Abell S0373 ze fannen.
Romain Butti
2018 krut hie fir säin Theaterstéck Fir wann ech net méi kann beim Concours littéraire national den 1. Präis.
Tarzan Triumphs
Tarzan Triumphs ass en US-amerikanesche Film vum Filmregisseur Wilhelm Thiele aus dem Joer 1943 no Romaner vum Edgar Rice Burroughs.
Zousazschëld Modell 7
De Modell 7 ass en Zousazschëld aus dem Lëtzebuerger Code de la Route. D'Ënnerkategorië vum Modell 7 ginn un, datt d'Dauer fir ze parken oder ze stationéiere limitéiert ass. D'Illustratiounen hei drënner si Beispiller vum Modell 7a:
Originaltext aus dem Code de la Route:
2.7. Les sous-catégories du modèle 7 indiquent que le stationnement ou le parcage sont à durée limitée: ''Les dispositions de l'alinéa qui précède sont applicables sans préjudice d'éventuelles dispositions particulières prévues par la réglementation communale en matière de stationnement et de parcage. Les illustrations ci-après sont des exemples du modèle 7a.'' ''Les dispositions de l'alinéa qui précède sont applicables sans préjudice d'éventuelles dispositions particulières prévues par la réglementation communale en matière de stationnement et de parcage. Les illustrations ci-après sont des exemples du modèle 7b.'' ''Les dispositions de l'alinéa qui précède sont applicables sans préjudice d'éventuelles dispositions particulières prévues par la réglementation communale en matière de stationnement et de parcage. Les illustrations ci-après sont des exemples du modèle 7c.''
Place Auguste-Engel
D'Place Auguste Engel ass eng Plaz am Gronn an der Stad Lëtzebuerg. Se läit nërdlech vum Bisserwee an der Géigend vun der fréierer Hasteschmillen.
Geschicht
D'Plaz déi fréier Bei der Hasteschmillen geheescht huet, gouf den 12. Abrëll 1965 als Undenken un de Grënnesche Komponist, Sänger a Schauspiller Auguste Engel (1889 - 1950) ëmgenannt.
Fornax-Galaxiëkoup
Dëse Galaxiëkoup ass mat enger Distanz vu ronn 60 Millioune Liichtjoer (18,5 Mpc) den zweeträichste Koup op enger Streck vun 100 Millioune Liichtjoer, u Gréisst nëmmen nach iwwertraff vum ongeféier dräimol sou grousse Virgo-Galaxiëkoup. Hien huet ongeféier 50–60 hell Galaxien, vun deenen der dräi zu de gréisste Galaxien an dësem Deel vum Universum zielen. Déi elliptesch Galaxis NGC 1399 ass eng cD-Galaxis mat ausgedehntem diffusen Halo, wéi si typescherweis a grousse Galaxiëkéip (z. B. am Coma-Galaxiëkoupn) virkommen.
Déi grouss Balkespiralgalaxis NGC 1365 kann als Prototyp vun dëser Galaxiëklass ugesi ginn an ass de prominentsten Objet vum Koup. De gréissten Objet vum Fornax-Koup ass déi riseg lënsefërmeg Galaxis NGC 1316, déi eng Visuell Magnitude vun 8,4 mag an e Wénkelduerchmiesser vun 12 Bouminutten huet. Dës Galaxis ass bei enger Frequenz vu 1400 déi véiertstäerkst Radioquell um Himmel a gëtt dofir och als Fornax A bezeechent.
Distanzbestëmmung
De Fornax-Galaxiëkoup huet grouss Bedeitung fir d'kosmologesch Distanzbestëmmung. Well hien eng wiesentlech méi kleng Mass wéi dee bal gläichwäit ewech leiende Virgo-Koup huet, ass säi gravitativen Afloss op eis Lokal Grupp méi schwaach. Wärend de Virgo-Koup duerch seng grouss Mass eng Unzéiung vun de Lokale Gruppe bewierkt (engl. Virgo-Infall), beweegt sech de Fornax-Koup gréisstendeels mam groussraimegen Hubble-Floss. Duerch eng direkt Distanzbestëmmung vun de Galaxië am Fornax-Koup léisst sech dofir aus hirer Routverrécklung d'Hubble-Konstant bestëmmen. Duerch déi relativ kleng Distanz vum Koup stinn haut verschidden direkt Methode vun der Distanzbstëmmung zum Gebrauch. Mat der Kugelstärekoup-Liichtkraaft-Funktioun (engl. globular cluster luminosity function – GCLF) gouf 1996 d'Distanz zu ongeféier 16,5 Mpc bestëmmt. 1998 war et mat dem Hubble-Weltraumteleskop gelongen, och d'Distanzbestëmmung vum Koup duerch d'Eenzelstärenopléisung vu verännerleche Stäre vum Cepheiden-Typ. Aus dëse Miessunge resultéiert deen haitege Wäert vun 18,5 Mpc vun der Fornax-Koup-Distanz. Déi mëttel Routverrécklung vun de Koupobjeten huet eng Schwéierpunktvitesse vu ronn 1300 km/s, soudatt déi aus dëse Miessunge bestëmmt Hubble-Konstant (no e puer Korrekturen) H0=73 km/s/Mpc ergëtt.
Vermelles
Vermelles ass eng franséisch Gemeng am Departement Pas-de-Calais an der Regioun Hauts-de-France.
La septième cible
La septième cible ass e franséische Film vum Claude Pinoteau aus dem Joer 1984.
Michel Le Royer
De Michel Le Royer, gebuer als Michel François Georges Leroyer den 31. August 1932 zu Carrouges, ass e franséische Schauspiller.
La septième cible
Ëm wat geet et am Film?
De Bastien Grimaldi e fréiere Journalist gëtt vun engem Onbekannten erpresst…
Michel Le Royer
Hie gouf mat senger Roll als La Fayatte am Film La Fayette (1962) vum Jean Dréville bekannt.
Roden (Main-Spessart)
Roden ass eng Gemeng am ënnerfränkesche Landkrees Main-Spessart a Member vun der Verwaltungsgemeinschaft Marktheidenfeld.
Uertschaften
Roden ass an zwou Uertschaften agedeelt:
Canton de Gujan-Mestras
De Canton de Gujan-Mestras ass eng franséisch administrativ Andeelung am Arrondissement Arcachon an der Gironde an der Regioun Nei-Aquitaine déi mat engem Dekret vum 20. Februar 2014 gegrënnt gouf.
Egils Levits
Den Egils Levits, gebuer den 30. Juni 1955 zu Riga, dunn Lettesch SSR, ass e lettescher Politiker, Diplomat, a Jurist. Hien ass zanter dem 8. Juli 2019 President vun der Republik Lettland.
Virdru war hie Riichter um Europäesche Geriichtshaff an um Europäesche Geriichtshaff fir Mënscherechter, vun 1993 bis 1994 lettesche Justizminister, a virdrun Ambassadeur vum neien onofängege Lettland an Däitschland an der Schwäiz, a vun 1994 bis 1995 an Eisträich, Ungarn an an der Schwäiz.
Bigard
Bigard ass de Familljennumm vun ë. a. follgende Persounen:
IC 1454
Den IC 1454 ass e planetareschen Niwwel am Cepheus. De Vermierk am Index-Katalog nennt e Bericht vum Astronom William Frederick Denning aus dem Joer 1890 als Quell, awer et decke sech weeder Koordinaten nach d'Stärenzeechen.
Den George Ogden Abell hat erkannt, datt et sech bei deem Objet ëm e planetareschen Niwwel handelt an hat en 1955 katalogiséiert an an Endform 1966 bruecht. Dora gëtt en als 81. Notiz erfaasst an d'Distanz op 2,514 kpc bestëmmt.
D'Distanz vum Niwwel gouf duerno mat ënnerschiddleche Methoden ermëttelt, mat zu Resultater tëscht 4 an 12 kpc. Eng L5-TB-Analys aus dem Joer 2004 deit op eng Distanz vu 5,29 kpc wat ronn 17.000 Liichtjoer entsprécht.
Ooops! The Adventure Continues
'Ooops! Finny wou bass de?' ass en däitsch-lëtzebuergesch-ireschen Animatiounsfilm fir Kanner aus dem Joer 2020. Et ass den Nofollgerfilm vun Ooops! Den Noah ass fort (2015).
D'engleschsproocheg Originalversioun hat jee no Regioun zwee ënnerschiddlech Titelen: 'Ooops! The Adventure Continues an Two by Two: Overboard!'.
Ëm wat geet et am Film?
De jonken Naschti Finny a seng bescht Frëndin Lia falen duerch een Ongeschéck vun dem Noah senger Arch an d'Mier. Elleng op engem Flooss gi si wärend engem Stuerm vunenee getrennt. Wärend de Finny eng ganz Kolonie vun Naschtien ënner Waasser entdeckt, lant d'Leah op enger schéiner Insel. Wann déi Insel nëmmen net reegelméisseg géif zidderen a keen Damp aus der Spëtzt vum Bierg géif kommen...?
Produktioun
D'Produktiounsgesellschaft Fabrique d'images krut am September 2016 e Subside an Héicht vu 30.000 Euro vum Lëtzebuerger Filmfong accordéiert fir d'Dréibuch vum Film ze entwéckelen. Am August 2017 koum e weidere Subside vun 2,15 Milliounen Euro fir d'Filmproduktioun dobäi.
D'Titellidd vun der englescher Originalversioun war Stand for Hope vun der irescher Komponistin Eímear Noone an der Sängerin Sibéal. Et gouf fir en "Hollywood Music in Media Award" an der Kategorie "Bescht Lidd vun engem Animatiounsfilm" nominéiert.
Déi lëtzebuergesch Versioun gouf vum Jang Linster produzéiert. Där hiert Titellidd, "Du bass ni eleng", gëtt vum Deborah Schneider gesongen. D'lëtzebuergesch Synchronstëmm vum Finny ass déi vum vum Noël Tani a vum Mia Conter als Lia. Aner Stëmme komme vum Simon Larosche, Susy Lentz, Monique Mille, Christophe Strotz, a Jules Werner.
Kommerzielle Succès
Genee wéi den éischten Deel, dee 25 Milliounen Euro verdéngt hat, war och dësen zweeten Deel e kommerziellen Erfolleg. A Groussbritannien stoung en am Oktober 2020 op der éischter Plaz vum nationale Box Office an huet an zwou Wochen iwwer 1 Milliounen Euro verdéngt. Och an Däitschland huet de Film méi wéi 1.5 Milliounen Euro verdéngt.
De Film huet weltwäit iwwer 10,5 Milliounen US-Dollar eragespillt.
A Frankräich waren 209.637 Leit de Film an de Kino kucken.
Wat sot d'Press?
Christoph Petersen, filmstarts.de: "Ein nicht übermäßig kreativer, aber durchweg kurzweiliger Animations-Spaß – und damit eine erfreuliche Steigerung gegenüber dem ersten Teil."
Leslie Felperin, The Guardian: "The crosscutting between assorted storylines is especially hectic even by the standards of this kind of film, and younger kids may struggle to keep up, but the animation is a little smoother and more comely than that of its predecessor. Meanwhile, the numerous Irish accents in this English-language version, reflecting the film’s co-production background, makes for a pleasant break from the dubbed-in American phonetics preferred by most cartoons of this nature."
Schlass Aansebuerg
D'Schlass vun Aansebuerg (och alt "Ënnescht Schlass" oder "Grousst Schlass" genannt, fir et vun der Buerg Aansebuerg z'ënnerscheeden) ass e Schlass bei Aansebuerg, dat 1639 vum Schmelzhär Thomas Bidart baue gelooss gouf.
Geschicht
1639 huet den Thomas Bidart den zentralen Deel vum haitege Schlass baue gelooss, deen deemools en Haus mat Tierm an enger Mauer ronderëm war, vun deenen der haut nach zwou do stinn. Hien huet et Maison des Forges genannt.
1719 gouf d'Haus vun der Famill Marchant, déi et geierft hat, ëmgebaut an e Schlass wéi et haut nach do steet: Zwéi Fligele goufen op de Säite bäigebaut an op der Südentrée gouf e sculptéierte Bou opgeriicht, deem seng Statuen déi 4 Kontinenter symboliséieren. De Gaart gouf ugeluecht, mat Blummebeeter an engem Sprangbur, a mam Schlass duerch eng Arkad verbonnen. Tëscht 1740 a 1750 huet de Lambert Joseph de Marchant et d'Ansembourg d'Gäert weider ausgebaut an d'Gebaier op der Nordsäit vum Haff zu Ställ an Dingschtwunningen ëmgebaut. 1759, huet de Grof Lambert Joseph eng impressionant Barockpaart ubrénge gelooss, mat de Wope vun den de Marchant d'Ansembourg et Velbruck. ,
D'Schlass haut
Zanter 1987 gehéiert d'Schlass der japanescher spiritueller Organisatioun Sûkyô Mahikari, déi et mat der Ënnerstëtzung vum Service des sites et monuments nationaux restauréiere gelooss huet.
Et ass zanter dem 18. Mäerz 1988 als nationaalt Monument klasséiert.
D'Gäert vum Schlass sinn op fir de Public.
Abhay Sopori
Den Abhay Rustum Sopori (op Kaschmiresch: اَبۓ سؤپؤري / अभय सोपोरी), gebuer zu Srinagar am Territoire Jammu a Kaschmir, ass en indesche Museker, Komponist an Dirigent. Hie spillt Santoor, en traditionellt kaschmirescht Säiteninstrument. Hien huet seng Musekscarrière 1997 als Santoorspiller ugefaangen.
Thomas Bidart
Den Thomas Bidart vun Dinant, gestuerwen 1670, war en Entreprener a Schmelzhär.
Hien huet an der Zäit vum Drëssegjärege Krich, ëm 1624 am Äischdall d'Simmerschmelz an d'Aansebuerger Schmelz baue gelooss, op enger gënschteg geleeëner Plaz, fir mat Hëllef vum Holz aus de Bëscher ronderëm an dem Waasser aus Bounäerz Goss ze gewannen an deen dann zu Waffen a Geschier ze verschaffen.
1639 huet hie sech net wäit ewech vun der Schmelz en herrschaftlecht Haus baue gelooss, dat Maison des Forges genannt gouf, an d'Kärstéck vum spéidere Schlass Aansebuerg ass, dat haut nach do steet. Seng Famill krut 1671 d'Recht, sech Häre vun Aansebuerg ze nennen. Virdrun hat d'Raville Famill deen Titel.
Siwwenzéng Provënzen
Wéi de Keeser Karel V. 1543 d'Herzogtum Geldern a säi Besëtz integréiert hat, bestoung e méi oder manner zesummenhängenden Territoire vu senge Grofschaften an Herzogtümer do an der Géigend. Just d'Prënzbistum Léck, tëscht dem Herzogtum Brabant an dem Herzogtum Lëtzebuerg, war eng gréisser Exklav.
Och wann d'Zuel 17 net ëmmer wuertwiertlech ze huele war, sou hat de Begrëff "Siwwenzéng Provënzen" sech och doduerch gefestegt, datt et zu engem bestëmmte Moment 17 Representante bei de Generalstaate vun den Nidderlanden zu Bréissel gouf.
Carlo Barbaglia
De Carlo Barbaglia ass e lëtzebuergeschen Handballspiller.
1976 war de Barbaglia fir d'éischt am Kader vun der lëtzebuergescher Härenhandballnationalekipp. Hien huet néngmol an der Nationalekipp gespillt an dobäi 4 Goler geschoss.
Wayai
De Wayai ass eng belsch Baach an de Gemenge Jalhay, Spa an Theux an der Provënz Léck. Et ass e lénksen Niewefloss vun der Hoëgne.
Anja Di Bartolomeo
D'Anja Di Bartolomeo, gebuer den 9. Februar 1978 an der Stad Lëtzebuerg, ass eng Lëtzebuerger Schrëftstellerin a Literaturkritikerin.
Si huet Politikwëssenschafte studéiert a schafft am Beräich Public Relations vum Centre hospitalier du Nord.
Si huet tëscht 2004 an 2009 a verschiddenen Zeitungen, Zäitschrëften oder Kulturbäilagen, Rezensiounen oder Kriticke verëffentlecht.
D'Anja Di Bartolomeo ass mam Charles Meder bestuet.
Wierker
D'Anja Di Bartolomeo ass bis ewell Auteurin vun dräi Sammlunge mat Kuerzgeschichten an engem Roman:
Châtillon (Belsch)
Châtillon (am Gaumais: Tchekion, am Areler Platt: Schättljong/Schasteljong) ass eng Sektioun vun der belscher Gemeng Saint-Léger an der Provënz Lëtzebuerg.
Bis zur belscher Gemengereform vun 1977 war Châtillon eng eegestänneg Gemeng.
Châtenay-Malabry
Châtenay-Malabry ass eng franséisch Gemeng am Departement Hauts-de-Seine an der Regioun Île-de-France.
Birkenfeld (Main-Spessart)
Birkenfeld ass eng Gemeng am ënnerfränkesche Landkrees Main-Spessart a Member vun der Verwaltungsgemeinschaft Marktheidenfeld.
Uertschaften
Birkenfeld ass an zwou Urtschaften agedeelt:
Violaines
Violaines ass eng franséisch Gemeng am Departement Pas-de-Calais an der Regioun Hauts-de-France.
Le Puy-en-Velay
Le Puy-en-Velay ass eng franséisch Stad a Gemeng am Departement Haute-Loire an der Regioun Auvergne-Rhône-Alpes. Se ass déi gréisst Stad am Departement, de Sëtz vun deem senger Prefektur, an och Chef-lieu vum Arrondissement Le Puy-en-Velay, dat aus 4 Kantone besteet, Le Puy-en-Velay-1, 2, 3 a 4.
Le-Puy-en-Velay läit am südleche Massif central am Südoste vun der Auvergne um Zesummefloss vun der Borne an der Loire. Wéinst hirer besonnescher Lag an enger vulkanescher Landschaft ass d'Stad eng beléift Touristendestinatioun: D'Stad gouf ronderëm Basaltkoppen (Puys), fréier Vulkankeegelen, gebaut. Besonnesch opfälleg ass d'Kierch Saint-Michel d'Aiguilhe op sou enger Kopp. Si steet op der Plaz vun engem réimeschen Tempel; zanter dem 10. Joerhonnert steet do eng chrëschtlech Kapell (déi vun haut ass aus dem 11. Joerhonnert). Um Vulkankegel niewendrun, dem Rocher Corneille, steet déi 16 m héich Statu vun der Notre–Dame de la France, déi 1860 aus 213 Kanoune gegoss gouf, déi am Krimkrich bei Sewastopol erbeit goufen. Déi duebelstäckeg Kathedral vu Le Puy-en-Velay um Fouss vum Rocher Corneille an um ieweschte Bord vun der Stad, gehéiert zum Weltkulturierwe vun der UNESCO, als Deel vum Jakobswee op Santiago de Compostela, der Via Podiensis, déi vun do fortgeet.
Lachapelle-sous-Chaux
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Par Hesper–Réiser–Weiler Disciples d'Emmaüs
D'Par Hesper–Réiser–Weiler Disciples d'Emmaüs ass eng vun den 33 kathoulesche Paren, déi de 7. Mee 2017 duerch en Dekret vum Bistum Lëtzebuerg entstane sinn.
Se gehéiert zum Dekanat Süden-Ost an ersetzt déi 9 fréier Paren Alzeng, Béiweng, Fenteng, Hesper, Houwald, Izeg, Réiser, Siren a Weiler zum Tuer.
D'Par läit um Gebitt vun de Gemengen Hesper, Réiser a Weiler zum Tuer.
Den Titel vun der Par ass Disciples d'Emmaüs.
Zanter dem 1. Juli 2021 ass d'Kierch vum Houwald d'Parkierch.
Petr Pavel
De Petr Pavel, gebuer den 1. November 1961 zu Planá u Mariánských Lázní, ass en tschechesche Politiker an zanter dem 9. Mäerz 2023 President vun der Tschechescher Republik.
Hien huet seng berufflech Carrière an der tschechescher Arméi gemaach, wou en zulescht de Grad vun engem Generol hat. Hie war bis 2015 Chef vum Tschecheschen État-major, an dono bis 2018 President vum NATO-Militärcomité.
Bei den tschechesche Presidentschaftswalen 2023 huet hie sech den 28. Januar am 2. Tour géint den Andrej Babiš duerchgesat. Den 9. Mäerz gouf hie vereedegt.
Alain Baustert
Den Alain Baustert ass e lëtzebuergeschen Handballspiller.
1973 war de Baustert fir d'éischt am Kader vun der lëtzebuergescher Härenhandballnationalekipp. Hien huet 53-mol an der Nationalekipp gespillt an dobäi 96 Goler geschoss.
Place Auguste-Laurent
Geschicht
D'Plaz krut hiren Numm als Erënnerung un de franséischen Ingenieur a Chimiesprofesser Auguste Laurent (1807 - 1853), dee vun 1837 bis 1838 en an der Faiencerie vun Eech als Chef vum Departement Chimie geschafft huet.
Esch 2022
Esch-Uelzecht Europäesch Kulturhaaptstad 2022, kuerz Esch 2022 oder E22 ass den Titel, deen d'Stad Esch-Uelzecht am Kader vum Projet Europäesch Kulturhaaptstad den 10. November 2017 vum Europäesche Conseil krut. Mat um Projet bedeelegt sinn och déi aner Gemenge vum Syndikat PRO-SUD a vun der Communauté de Communes du Pays-Haut Val d'Alzette, déi Säit der franséischer Grenz.
Den 22. Februar 2022 huet de Programm vun Esch 2022 offiziell ugefaangen, an de 26. Februar war eng Ouvertures-Zeremonie.
Verwaltung
De Christian Mosar war vum 1. Dezember 2018 bis den 20. Mee 2020 artisteschen Direkter vun der Asbl, déi domat chargéiert ass, e Programm op d'Been ze stellen. Hie gouf vun der Françoise Poos ofgeléist.
Generaldirektesch vun der Asbl ass d'Nancy Braun, President vum Verwaltungsrot ass den Escher Buergermeeschter Georges Mischo.
Geschicht
Am Februar 2020 misst an der Chamber d'Finazéierungsgesetz ofgestëmmt ginn. Dat gesäit eleng fir Bauprojeten um Belval 35,33 Milliounen Euro vir: deen Deel vun der Mëllerei, deen nach am ursprénglechen Zoustand ass, soll als Digital space nei amenagéiert ginn, eng Bréck tëscht dëser Plaz an der Géisshal vum Héichuewen A soll gebaut ginn, an e Gebai fir d'Direktiouns-Ekipp vum Kulturjoer Esch 2022 nei gebaut ginn. Nieft der Renovatioun vum Gebai Massenoire an dem Fundament vum Héichuewen C gëtt och d'SKIP-Gebai vum Rond-Point Räemerech op de Site vun Esch-Belval geplënnert.
Zuelen
Esch 2022 huet e Budget vu 54 Mio Euro. Dovu kommen der 40 vum Staat, 10,1 vun der Gemeng Esch, 1,5 vun der EU an 2,4 vu Sponsoren. D'Ekipp fir dat Ganzt op d'Been ze setze besteet aus 32 Leit, dobäi kommen iwwer 500 Benevoller. Et sinn am Ganzen 2000 Evenementer geplangt: 310 Performancen, 141 Concerten, 137 Ausstellungen an 360 Ateliere fir matzemaachen.
Aner Kulturstied
Parallel mat Esch hunn nach déi litauesch Stad Kaunas an déi serbesch Stad Novi Sad den Titel „Kulturhaaptstad 2022“.
Haudiomont
Haudiomont ass eng franséisch Uertschaft a Gemeng am Departement Meuse an der Regioun Grand Est.
D'Uertschaft läit am Parc naturel régional de Lorraine
Dolores O'Riordan
D'Dolores Mary Eileen O'Riordan [dəˈlɔɹəs oʊˈɹɪəɹdən], gebuer de 6. September 1971 zu Ballybricken bei Limerick (Irland) a gestuerwen de 15. Januar 2018 an engem Hotel zu London, war eng iresch Sängerin an Instrumentalistin. Si gouf als Leadsängerin an der Rockgrupp The Cranberries bekannt.
Liewen
D'Dolores gouf als jéngst vu siwe Kand vum Terence an Eileen O'Riordan gebuer an ass zu Ballybricken an der Grofschaft Limerick opgewues wou et an d'Laurel Hill Coláiste FCJ-Schoul gaangen ass.
D'Dolores O'Riordan war vun 1990 bis 2003 a vun 2009 un erëm d'Frontsängerin a Haaptinstrumentalistin vun de Cranberries. Si huet e puermol mat anere Kënschtler zesummegeschafft, sou z. B. mam Zucchero, Luciano Pavarotti an Jam & Spoon, ier se 2003 hir Solocarrière ugefaangen huet. An de Joren 2001, 2002 an 2005 ass si um Chrëschtconcert am Vatikan an 2006 um Chrëschtconcert zu Monte Carlo opgetrueden. Hiren éischte Soloalbum Are You Listening? koum 2007 eraus a gouf weltwäit méi wéi 300.000-mol verkaf.
D'O'Riordan gouf 1994 mam Don Burton, dem fréiere Tourmanager vun Duran Duran bestuet a si kruten dräi Kanner: Taylor Baxter, Molly Leig an Dakota Rain. D'Koppel huet sech am September 2014 getrennt.
D'O'Riordan huet 2004 d'Titelmelodie „Ave Maria“ am Film The Passion of the Christ gesongen.
Am Joer 2008 war d'Dolores O'Riordan eng vun den zéng Laureate vum European Border Breakers Awards (EBBA), déi am Kader vun Marché international de l'édition musicale zu Cannes fir hir Succèsen am Ausland ausgezeechent goufen.
Den 10. November 2014 gouf si um Fluchhafen vu Shannon kuerz festgeholl, nodeem s'op engem Transatlantik-Fluch eng Stewardess blesséiert an duerno op e Polizist gespaut an e blesséiert hat. Am Dezember 2015 huet si sech um Geriicht zu Ennis schëlleg bekannt; hiren Affekot huet erkläert, datt si den Ament vum Virfall an engem ganz schlechte psycheschen Zoustand war.
Grosmagny
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Bernd Marcel Gonner
De Bernd Marcel Gonner, gebuer den 29. November 1966 an der Stad Lëtzebuerg, ass e lëtzebuergesche Schrëftsteller.
Hie schafft am Beräich vum Enseignement vum Däitschen als Friemsprooch.
Hien huet eng ganz Rëtsch Erzielungen a Gedichter an diversen Anthologien, Zäitschrëften an Online-Publikatioune verëffentlecht.
2006 huet de Bernd Marcel Gonner de Gedichtsband ''Naupliamond. Kinder-/Nonsensgedichte'' erausbruecht.
Fir säi Kannerbuch Pirat krut hien 2016 den 1. Präis beim Concours littéraire national, an 2017 beim selwechte Concours fir den Erzielungsband Volk der Freien deen 2. Präis. 2017 gouf hien och mam 100,7 Radio-Präis fir säi Lauschterspill Grimmia sessitana oder Einfache Seligpreisungen ausgezeechent .
Serie 12 SNCB
D'Lokomotive vun der Serie 12 sinn Elektrolocke vun der SNCB déi 1986-1987 fir den Trafic iwwer d'Grenz ewech a Richtung Frankräich kaaft goufen.
Si kënnen ënner der belscher a franséischer Catenaire fueren.
Traité vu Ribemont
Am Traité vu Ribemont am Joer 880 gouf zu Ribemont an der Aisne d'Opdeeleng vum Frankeräich tëscht dem Louis II. vu Frankräich senge Bouwe Louis II. de Jonken (Ostfrankeräich), Ludwig III. a Karlmann (Westfrankeräich) festgehalen.
Nelly Kaplan
D'Nelly Kaplan, gebuer den 11. Abrëll 1931 zu Buenos Aires an Argentinien a gestuerwen den 12. November 2020 zu Genf, war eng franséisch Schrëftstellerin, Dréibuchautorin a Filmregisseurin.
Si ass den 12. November 2020 duerch de COVID-19 zu Genf gestuerwen.
Florence Hoffmann
D'Florence Hoffmann, gebuer den 20. Abrëll 1966 an der Stad Lëtzebuerg, ass eng lëtzebuergesch Sculptrice a Multimediakënschtlerin.
Sulpicius Gallus (Moundkrater)
De Sulpicius Gallus ass en Aschlagkrater op der viischter Moundsäit. E läit am Flaachland vum Mare Serenitatis um Fouss vun de Montes Haemus.
Florence Hoffmann
Vun 1987 bis 1992 war si op der Académie Julian zu Paräis an 1989 an der Klass vun der Manon Bertrand op der Summeracademie vum Cercle européen pour la propagation des arts.
Sulpicius Gallus (Moundkrater)
Nordwestlech vum Krater lafen d'Rimae Sulpicius Gallus parallel zu de Montes Haemus a südëstlech d'Dorsa Sorby an der selwechter Richtung. Och parallel zu de Montes Haemus läit méi wäit am Zentrum vum Mare Serenitatis de Biergréck vum Dorsum Buckland.
De Krater gouf 1935 vun der I.A.U. offiziell nom réimesche Feldhär an Astronom Gaius Sulpicius Galus genannt.
Florence Hoffmann
D'Florence Hoffmann schafft fir hir Skulpturen a verschiddene Materialer wéi Bronze, Stol, Haarz, Gips, Holz, Sand a Schnéi.
Melusina-Skulptur
2014, am Kader vum 1050. Anniversaire vun der Grënnung vun der Stad Lëtzebuerg, gouf e Concours fir eng Melusina-Skulptur ausgeschriwwen. D'Wierk soll laanscht d'Uelzecht am Stadgronn operiicht ginn. Mat hirem Projet fir eng "interaktiv Installatioun" koum d'Florence Hoffmann, zesumme mam Serge Ecker a mam Van Mai Thu an d'Final vun deem Concours. De Gewënner gouf am 23. Februar 2014 duerch e Jury an och duerch eng Publikumsofstëmmung ermëttelt.
Alincthun
Alincthun (pcd: Alingetin, nl: Alingten) ass eng franséisch Gemeng am Departement Pas-de-Calais an der Regioun Hauts-de-France.
Dorsa Stille
Dorsa Stille heeschen zanter 1976 d'Dorsa vum Äerdmound bei de Koordinaten: 27° N / 19° W. D'Grupp vu Biergrécker ass ongeféier 80 km laang a gouf nom däitsche Geowëssenschaftler Hans Stille genannt.
R-Chondrit
D'Rumuruti-Chondrite (oder kuerz R-Chondrite) sinn eng rar Grupp vu Chondriten (eng Meteorittenaart), vun deenen et am Ament weltwäit nëmmen 19 Stéck gëtt. D'Andeelung vun dëser Grupp ass relativ nei.
D'Hallschent vun allen R-Chondritte bestinn aus helle Brochstécker (Klasten), déi an eng donkel, rengkäreg Grondmass (Matrix) agebett sinn. Dat bedeit, datt sech d'Mammegestengs aus zwou ënnerschiddleche Gestengszorten zesummesetzt, déi duerch den Aschlag vun engem anere Meteorit op de Mammekierper fragmentéiert an nees verschweesst goufen.
Theodor Brorsen
Den Theodor Johann Christian Ambders Brorsen, gebuer den 29. Juli 1819 zu Nordborg a gestuerwen den 31. Mäerz 1895 och do, war en däneschen Astronom.
Liewen
Den Theodor Brorsen gouf zu Nordborg op der Insel Alsen (Nordschleswig) als Jong vum Kapitän Christian August Brorsen (1793–1840) a senger Fra Annette Margrethe Gerhardine Schumacher (1788–1855) gebuer. No der Scheedung vu sengen Elteren 1822 ass de Brorsen bei senger Mamm opgewues. Där hir gutt finanziell Verhältnesser hunn him erlaabt, nom éischten Unterrecht deen e vun engem Hausschoulmeeschter krut, an d'Schoul vun der Brüdergemeine zu Christiansfeld (1826–1829) an duerno bis 1839 an d'Latäinschoul zu Flensburg ze goen. Op Wonsch vu senger Mamm hat de Brorsen ugefaangen e Jurastudium zu Kiel (1839), Berlin (1840), Heidelberg (1841) an nees erëm Kiel (1842) ze maachen, huet dunn awer opgehalen a vun 1844 Astronomie zu Kiel studéiert.
1846 huet de Brorsen am astronomeschen Observatoire zu Kiel geschafft an 1847 zu Altona. Du krut hien eng Plaz am Privatobservatoire vum Barong John Parish zu Senftenberg a Béimen. Nom Doud vum Barong Parish 1858 hu seng Ierwen den Observatoire ofrappe gelooss an d'Instrumenter verkaf. De Brorsen huet dunn nach 12 Joer laang Observatioune mat sengen eegenen Instrumenter zu Senftenberg gemaach.
Entdeckungen
De Brorsen huet fënnef Koméiten entdeckt: 1846 III, 1846 VII, 1847 V, 1851 III an 1851 IV. Zwéin dovu sinn als periodesch Koméiten no him genannt: De Koméit 1846 III heescht Brorsen an de Koméit 1847 V heescht Brorsen-Metcalf (Metcalf no sengem Zeréckentdecker 1919). Den éischte Koméit 5D/Brorsen (Ëmlafzäit 5,46 Joer) gouf no fënnef observéierten Ëmleef zanter 1879 net méi gesinn. Den zweeten no him genannte Koméit 23P/Brorsen-Metcalf (Ëmlaf 70,54 Joer, gouf 1847, 1919 an 1989) gesinn a gehéiert zu der Halley-Koméitefamill an ass fir 2059 nees z'erwaarden. Bei der Entdeckung vun engem weidere Koméit (1850 II) koum den US-amerikaneschen Astronom, William Cranch Bond zu Cambridge, de Brorsen ëm sechs Deg zevir. 1850 hat de Brorsen deen haut als „Flamen-Niwwel“ bekannten Niwwel bei Zeta Orionis, NGC 2024, nees zeréckentdeckt, deen zwar virdrun – ouni dem Brorsen säi Wëssen – scho 1786 vum Wilhelm Herschel entdeckt a beschriwwe gouf. 1856 huet de Brorsen dunn de Kugelstärekoup am Stärebild Serpens entdeckt, deen als NGC 6539 katalogiséiert gouf.
1854 publizéiert de Brorsen déi éischt systematesch Ënnersich iwwer de sougenannte Géigeschäi vum Zodiakalliicht, an deenen hien och d'Phenomeen schonn richteg erkläert huet. Dobäi hat de Brorsen och als éischte beschriwwen, datt d'Zodiakalliicht de ganzen Himmel ëmfaasst, well d'Zodiakalliicht an de Géigeschäi sinn duerch eng ënner gënschtege Bedéngunge schwaach siichtbar Liichtbréck verbonnen. Och Stärebedeckungen an d'Eegebeweegung vun de Fixstären huet hien intresséiert. Weider huet hie sech och mat de Perihele vu Koméiten- a Planéitebunne befaasst.
Éierungen
Fir seng éischt dräi Koméitenentdeckunge krut de Brorsen 1846 vum dänesche Kinnik Christian VIII. jee eng gëlle Koméitemedail. De Brorsen gouf 1850 zum korrespondéierende Member vum naturhistoresche Veräi vu Senftenberg ernannt.
A sengem Duerf Nordborg ass haut eng Strooss (Th. Brorsens vej) mat sengem Numm. Den Asteroid 3979, deen den 8. November 1983 vum Antonín Mrkos entdeckt gouf, gouf op Virschlag vum Jana Tichá op Brorsen gedeeft.
Frank Vincent
De Frank Vincent; gebuer als Frank Vincent Gattuso de 4. August 1939 zu North Adams a gestuerwen den 13. September 2017 war en US-amerikanesche Schauspiller.
De Frank Vincent huet a Filmer vu bedeitende Regisseure wéi Martin Scorsese, Stuart Rosenberg, Brian De Palma a Sidney Lumet matgespillt. Hie war an iwwer 80 Kinos- an TV-Filmer ze gesinn.
William Coblentz
De William Weber Coblentz, gebuer den 20. November 1873 zu North Lima am Ohio, a gestuerwen de 15. September 1962 zu Washington D.C., war en US-amerikanesche Physiker an Astronom. Hien huet bedeitend Fuerschungen an der Infrarout-Spektroskopie an an der Infraroutastronomie gemaach.
De Coblentz huet d'Infraroutstralung vu Stären, Planéiten an Niwwele gemooss. Seng Konstantebestëmmung vu Schwaarzkierperstralung huet dem Planck säi Stralungsgesetz bestätegt.
Les hirondelles de Kaboul (Film)
Ëm wat geet et am Film?
De Film spillt an der zerstéierter afghanescher Haaptstad Kabul, am Summer 1998, wärend der Diktatur vun den Taliban. De Mohsen an d'Zunaira si jonk a verléift. Trotz der alldeeglecher Gewalt a Misär gleewe si un eng besser Zukunft. Bis en domme Geste vum Mohsen hiert Liewen op d'Kopp stellt.
William Coblentz
Vun 1905 bis 1945 huet de Coblentz d'radiometresch Sektioun vum National Bureau of Standards geleet.
Les hirondelles de Kaboul (Film)
Produktioun
D'Produktioun vum Film huet aacht Joer laang gedauert. En hat e Budget vu 5,7 Milliounen Euro. De Lëtzebuerger Filmfong huet d'Produktioun vum Film mat 1.713.649 Euro finanziell ënnerstëtzt.
De Film baséiert sech op d'Buch mam selwechten Numm, dat 2002 erauskoum a sech a Frankräich iwwer 600.000 Mol verkaaft huet. Den Auteur vum Buch, Yasmina Khadra (mat richtegem Numm Mohammed Moulessehoul), huet de Projet vun der VerfilMung ënnerstëtzt a war bei e puer Opféierungen dobäi. De Film an d'Buch stëmmen net honnertprozenteg iwwereneen; esou spillt d'Geschicht am Buch zum Beispill am Joer 2001 an am Film am Joer 1998.
Zwee Drëttel vum Film goufen zu Lëtzebuerg produzéiert, dorënner d'Dekoren, an e groussen Deel vun der Animatioun an dem Storyboard. Animéiert gouf am Studio 352 zu Conter.
Acceuil a Präisser
De Film hat seng Première de 16. Mee 2019 um Filmfestival vu Cannes, wou en an der Competitioun "Un certain regard" gelaf ass.
Schonn 2018 gouf en um Internationale Festival vum Animatiounsfilm vun Annecy als "Work in Progress Feature", also als Wierk, dat grad produzéiert gëtt, gewisen. Do krut en de "Prix à la Diffusion" vun der franséischer Fondation Gan. D'Joer drop ass en dunn an der Competitioun vun deem Festival gelaf.
Um Festival du Film Francophone d'Angoulême am August 2018 krut de Film d'Präisser fir déi bescht Filmmusek ("Valois de la musique") a fir de beschte Film ("Valois de diamant"). 2019 gouf en um Filmfestival vu Pauillac mam Jurypräis ausgezeechent an um Festival international du film de fiction historique zu Narbonne mam Publikumspräis.
Am selwechte Joer krut de Film och de Präis " Open Horizons" um Filmfestival vun Thessaloniki.
Beim Europäesche Filmpräis 2019 a beim César du cinéma 2020 war Les hirondelles de Kaboul an der Kategorie "Beschten Animatiounsfilm" nominéiert.
Wat sot d'Press?
Fabien Lemercier, cineuropa.org: "Les Hirondelles de Kaboul est un très bel exemple (esthétique et narratif) du pouvoir de transmission d'idées essentielles, humanistes et féministes, vers de plus vastes publics (adultes et jeunes) qu'offre le cinéma d'auteur d'animation."
Marc Trappendreher, D'Lëtzebuerger Land: "Vor knapp einem Jahr erschien Nora Twomeys The Breadwinner, ein weiterer Animationsfilm, der auf einer Romanvorlage beruht und dessen Handlung ebenfalls im Afghanistan spielt. Les hirondelles de Kaboul reiht sich in dieses Ensemble ein, wenngleich er an die irritierende Wirksamkeit von Vorgängerfilmen wie etwa Waltz with Bashir oder Persepolis schwerlich heranreichen kann."
Alain Lorfèvre, La Libre Belgique: "[A]rtistiquement parlant, le résultat est de haute tenue. [...] [O]n peut se demander si, à force de répétition sans grande variation sur la forme ou le fond, ces œuvres ne risquent pas de ne prêcher qu'un public de convertis de plus en plus restreint [...]. Manque à ces démarches engagées des formes plus radicales ou des voix plus authentiques qui, sans atténuer l'horreur, conféreraient à sa nécessaire condamnation, le souffle et le relief du vécu pour dépasser les bonnes intentions."
Oliver Armknecht, film-rezensionen.de: "Zum einen sieht das Animationswerk fantastisch aus mit seiner Wasserfarbenoptik, die oft an eine Graphic Novel erinnert. Und auch bei den Animationen und den Lichteffekten gab man sich keine Blöße: Die Buchadaption hält eine unglaubliche Balance aus Realismus und Kunstfertigkeit, bietet sehr schöne Bilder, ohne dabei zu beschönigen. Der Kontrast aus hoher Ästhetik und inhaltlicher Grausamkeit fasziniert und führt dazu, dass man seine Augen nicht abwenden kann, selbst wenn man dies gerade wollte, um der Misere zu entkommen."
Herbeuville
Herbeuville ass eng franséisch Uertschaft a Gemeng am Departement Meuse an der Regioun Grand Est.
D'Uertschaft läit am Parc naturel régional de Lorraine.
Rochuskapell vu Veianen
D'Rochuskapell vu Veianen, och als Neikierch bezeechent, ass eng kathoulesch Kapell déi zur Par Parc Our Saint-Nicolas, zum Dekanat Norden an zu der Gemeng Veianen gehéiert.
D'Kapell steet nieft der Our an der rue du Vieux Marché, tëscht dem Kierfecht an der Staumauer vum Ënneschte Basseng vum Pompelspäicherwierk Veianen.
Zur fréierer Par Veianen gehéieren ausser der Rochuskapell och nach d'Parkierch vu Veianen, d'Nikloskapell, d'Kapell Notre-Dame (Bildchen) an d'Filialkierch vu Biwels.
D'Kierch steet zanter dem 24. Mäerz 1938 op der Lëscht vum Zousazinventaire vun de klasséierte Monumenter.
Geschicht
D'Kapell, déi 1770 gebaut gouf, huet d'Form vun engem Kräiz.
Op der Plaz vun der Neikierch stoung ursprénglech eng Kapell, déi d'Awunner vu Veianen no der Peschtepidemie vu 1632 do opgeriicht haten, fir der Muttergottes an den zwee Peschthellegen, dem Rochus an dem Sebastian, Merci ze soen, datt si si virun der Pescht beschützt hätten. Nieft der Kapell waren och e puer Haisercher fir Peschtkranker an e klenge Kierfecht installéiert ginn. D'Rochuspressessioun (Roukipressioun), déi hautdesdaags bei d'Bildche-Kapell geet, ass bis Mëtt vum 19. Joerhonnert bei d'Peschtkapell bei der Our resp. bei d'Rochuskapell gaangen.
Fabrique d'images
Fabrique d'images ass eng lëtzebuergesch Firma déi Animatiounsfilmer produzéiert. Si gouf 2002 vun de Graphikdesignere Christine Parisse a Jean-Marie Musique gegrënnt.
Struktur a Geschicht
D'Entreprise huet hiren eegene Studio mam Numm The Picture Factory mat 70 Persounen, déi 2D- an 3D-Antimatiounen erstellen. De Studio deckt eng ganz Rëtsch vun Aufgaben of, vum Design iwwer Storyboarding, d'Animatioun, de Compositing an de Schnëtt.
2013 huet sech dat franséische Verlagshaus Bayard & Milan an d'Kapital vu Fabrique d'images akaaft, déi domat d'Rechter krut fir deenen hir Comicfigure fir de Fernsee ze adaptéieren, wéi zum Beispill d'Kannerserie ëm de Polo. A Kooperatioun mat Bayard Jeunesse Animation produzéiert Fabrique d'images och Serien, Filmer an digital Medien.
D-Galaxis
Eng D-Galaxis ass e speziellen Typ vun enger elliptescher Risegalaxis. D-Galaxien ënnerscheede sech vu gewéinlechen elliptesche Galaxien duerch hire risegen diffusen Halo, deen hinnen hiren Numm gëtt („D“ fir „diffus“).
Déi wichtegst D-Galaxië fënnt een am Zentrum vu räiche Galaxiëkéip, wou si dacks eenzel oder a Koppelen optrieden a mat Radie bis zu 1 Millioun Liichtjoer enorm Gréisste kréien. Déi D-Galaxië ginn cD-Galaxië genannt („c“ bezeechent dobäi d'Liichtkraaftklass). Dat bekanntst Beispill vun engem Galaxiëkoup mat engem zentrale Puer vun cD-Galaxien ass dee relativ noe Coma-Koup mat de béide Risegalaxien NGC 4874 an NGC 4884. Si ginn an Ofstänn vu bis zu ronn 20 Mpc vun iwwer 1000 eenzele Stäresystemer vun enger normaler Gréisst ëmkreest, wat awer enorm Zäit brauch. Et geet een dovun aus, datt cD-Galaxië duerch Verschmëlzung vun elliptesche Risegalaxië mat anere Galaxien am räich besidelten Zentralberäich vun de Kéip entstinn („galaktesche Kannibalismus“). Dorop deiten och d'Tatsaachen hin, datt vill Galaxië vun deem Typ e puer Kären hunn, an datt se bal all staark Radioquelle sinn.
Nikos Christodoulidis
Hie war vum 1. Mäerz 2018 bis den 10. Januar 2022 Ausseminister vun der Republik Zypern. Den 12. Februar 2023 gouf hien am 2. Tour zum Staatspresident vun Zypern gewielt; den 28. Februar 2023 gouf hie vereedegt.
Hien huet op der Universitéit vun Athen a Politikwëssenschafte promovéiert an dono op der Universitéit Zypern Course gehalen.
Sceaux (Hauts-de-Seine)
Sceaux ass eng franséisch Gemeng am Departement Hauts-de-Seine an der Regioun Île-de-France.
Landschaftsekologie
Landschaftsecologie ass, no der Definitioun vum Geograph Carl Troll (1970), de Studium vun all de Wiesselbezéiungen tëscht de Liewensgemeinschaften an hiren Ëmweltbedingungen, déi an engem Landschafts-Ausschnëtt virkommen. Dat äussert sech raimlech an engem bestëmmte Verbreedungsmuster (en:landscape mosaic, landscape pattern), an an enger naturraimlecher Andeelung vu verschiddene Gréisstenuerdnungen. Fir déi Interaktiounen tëscht der Ëmwelt an de Liewensgemeinschafte kënnen ze studéieren huet den C. Troll Loftbiller gemaach, a konnt domat en éischte Schrëtt maache fir den Afloss vun der raimlecher Struktur op d'Organisme wéi och d'Verhalen an d'Funktionéiere vun der Landschaft als ee Ganzt z'analyséieren.
NGC 559
Den NGC 559 ass en oppene Stärekoup am Stärebild Cassiopeia an huet eng Wénkelausdehnung vu 7,0' an eng visuell Magnitude vu +9,5 mag. Si gouf den 9. November 1787 vum däitsch-britteschen Astronom Friedrich Wilhelm Herschel entdeckt.
Esselbach
Esselbach ass eng Gemeng am ënnerfränkesche Landkrees Main-Spessart a Member vun der Verwaltungsgemeinschaft Marktheidenfeld.
Uertschaften
Esselbach ass an dräi Uertschaften agedeelt:
Lacus Perseverantiae
De Lacus Perseverantiae – laténgesch fir Séi vun der Ausdauer – ass e verstengerte Lavaséi um Äerdmound. D'Bezeechnung gouf vun der IAU am Joer 1979 festgeluecht.
Déi kleng Mierfläch huet e mëttleren Duerchmiesser vu 70 Kilometer a läit am Oste vun der äerdzougedréiter Moundsäit bei de selenographesche Koordinaten 8 Grad Nord an 62 Grad Ost.
Robert Delaunay
Den Delaunay war Autodidakt. Seng éischt Biller waren am Stil vum Neoimpressionismus. Duerno war hien ee vun den Haaptvertrieder vum orphesche Kubismus, och Orphismus genannt. De Guillaume Apollinaire hat 1912 mat deem Begrëff dem Delaunay seng Fënsterbiller, Fenêtres, beschriwwen.
No enger méi laanger Ënnerbriechung huet den Delaunay an den 1930er Jore mat senger Aarbecht un abstrakte Kreesformen an der Serie Rythmes, nees opgeholl.
Den Eiffeltuerm war e beléifte Sujet vun him.
Kierch Dickweiler
D'Kierch zu Dickweiler ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Rouspert-Mompech gehéiert.
Robert Delaunay
Seng Fra, d'Sonia Delaunay-Terk, war och Molerin an Designerin an huet vill kënschtleresch mat hirem Mann zesummegeschafft.
Kierch Dickweiler
D'Patréinesch vun der Kierch ass d'helleg Maria Magdalena, där hiert Fest den 22. Juli gefeiert gëtt.
D'Kierch steet op der Haaptstrooss (rue Principale), dem CR370, am Zentrum vun der Uertschaft. Nieft der Kierch ass de Kierfecht ugeluecht.
Se gouf de 26. Abrëll 2019 als nationaalt Monument klasséiert.
Zur fréierer Par Rouspert hunn ausser der Filialkierch vun Dickweiler och nach d'Parkierch vu Rouspert an d'Kapell op der Giischterklaus gehéiert.
René Welter
De René Welter, gebuer den 30. Mee 1952 zu Esch-Uelzecht, ass e lëtzebuergesche Literaturwëssenschaftler, Schrëftsteller a Schoulbuchauteur. Hien enséignéiert am Lycée technique Nic-Biever an op der Universitéit vu Lëtzebuerg.
Hien ass zu Diddeleng opgewuess. No sengem Secondaire am Escher Jongelycée huet hie Romanistik am Centre universitaire de Luxembourg an op der Université de Nancy studéiert.
Zesumme mam Emile Hemmen an Nic Klecker, war hien 1986 Grënnungsmember vun der Literaturzäitschrëft Estuaires.
De René Welter war Member vum Lëtzebuerger Schrëftstellerverband.
Tour de France 2019
Den Tour de France 2019 war déi 106. Editioun vun der Vëloscourse Tour de France. Den Depart war de 6. Juli 2019 an der belscher Haaptstad Bréissel. Am Ganzen sinn 3.368,8 Kilometer an 21 Etappe gefuer ginn. Dovu waren der zwou Contre-la-montre (eng individuell an eng fir Ekippen), aacht op flaachem Terrain, fënnef op hiwweleger Streck a siwen an de Bierger, wouvun der véier uewen op der Spëtzt ukomm sinn an eng neutraliséiert gouf, bei där awer d'Zäite vum Passage um Col de l'Iseran gewäert goufen.
D'Arrivée war den 28. Juli wéi gewinnt op der Avenue des Champs-Élysées zu Paräis. Gewënner war de Kolumbianer Egan Bernal.
Gernot Roll
De Gernot Roll, gebuer den 9. Abrëll 1939 zu Dresden a gestuerwen den 12. November 2020 zu München, war en däitsche Kameramann a Filmregisseur.
Hien huet an iwwer 130 Kinos- an Televisiounsfilmer als Kameramann geschafft. Zu senge bedeitenden Aarbechten als Kameramann zielen d'Televisiounsserie Heimat - Eine deutsche Chronik vum Edgar Reitz a fënnef Episoden aus Die zweite Heimat – Chronik einer Jugend och vum Edgar Reitz.
Der Schauspiller Michael Roll ass säi Jong.